nahid-hub/BLUGE-bengali-wikipedia-section-title-prediction huggingface dataset:
ফিলিস্তিনি কর্মকর্তারা বলছেন যে ঘোষণাটি শান্তি আলোচনা থেকে যুক্তরাষ্ট্রকে অযোগ্য করে তুলছে। ফিলিস্তিনি প্রধানমন্ত্রীর রমী হামদুল্লাহ বলেন, ট্রাম্পের নীতি পরিবর্তন "শান্তি প্রক্রিয়া ধ্বংস করে"। ট্রাম্প এর ঘোষণা অনুসরণ করে, ফিলিস্তিনি রাষ্ট্রপতি মাহমুদ আব্বাস একটি বক্তৃতা দিয়েছেন যেখানে তিনি বলেছিলেন যে মার্কিন যুক্তরাষ্ট্র "শান্তি মধ্যস্থতা হিসাবে তার ভূমিকা প্রত্যাখ্যান করেছে"। ফিলিস্তিনি পররাষ্ট্র মন্ত্রী রিয়াদ আল-মালিকি একই সাথে বলেন যে শান্তি প্রক্রিয়াতে যুক্তরাষ্ট্র মধ্যস্থতাকারী হিসেবে কাজ করতে পারছে না কারণ এটি বিতর্কিত একটি দল হয়ে উঠেছে। আদনান আল-হুসাইনি জেরুসালেমকে ফিলিস্তিনের রাজধানী হিসাবে স্বীকৃতি দিতে ইসলামী সহযোগি সংস্থার কাছে অনুরোধ জানিয়েছেন।

ট্রাম্পের ঘোষণার পর হামাস একটি নতুন ইন্তিফাদার ডাক দেন। যাইহোক, স্বল্পসংখ্যক ফিলিস্তিনিরা এতে সাড়া দেয় এতে ইন্তিফাদা সংঘটিত হয়নি।

ফিলিস্তিনরা দূতাবাসের চালনার প্রতিবাদে ডোনাল্ড ট্রাম্পের প্রতিকৃতি এবং পুস্তিকাগুলি পুড়িয়ে দেয় এবং সালমান বিন আব্দুল আজিজ ও মুহাম্মদ বিন সালমানের ছবি ছিঁড়ে ফেলে।

সঠিক অনুচ্ছেদ শিরোনাম কোনটি?
titleA. ইউরোপ
titleB. জিহাদি আন্দোলন
titleC. ফিলিস্তিন সরকার এবং হামাস
titleD. ইউরোপীয় ইউনিয়ন
উত্তর: titleC
পদার্থবিজ্ঞানের প্রায় সব শাখারই, যেমন কঠিন অবস্থার পদার্থবিজ্ঞান, কণা পদার্থবিজ্ঞান, মহাকাশ পদার্থবিজ্ঞান ইত্যাদির জ্ঞানার্জন-গবেষণার দুইটি প্রধান দিক রয়েছে, তাত্ত্বিক আর পরীক্ষামূলক । পরীক্ষামূলক শাখাটি উপাত্ত সংগ্রহ, উপাত্ত সংগ্রহের প্রণালী এবং পরীক্ষাগারে পরীক্ষণ এর মাধ্যমে প্রাপ্ত ফলাফলের বিস্তারিত ব্যাখ্যা করে। তাত্ত্বিক পদার্থবিজ্ঞানের সাথে পরীক্ষণ পদার্থবিজ্ঞানের পার্থক্য হল এই যে, তাত্ত্বিকরা ঘটনাবলী সম্পর্কে ভবিষ্যতবাণী করে থাকেন কিংবা ঘটনার গাণিতিক ব্যাখ্যা দেওয়ার চেষ্টা করেন, যেখানে পরীক্ষণ পদার্থবিদরা তাত্ত্বিকের তত্ত্ব বা ব্যাখ্যার সত্যতা পরীক্ষার মাধ্যমে মিলিয়ে দেখেন।

পরীক্ষণবিদ ও তাত্ত্বিকের কাজের ধারা ভিন্ন হলেও দু'জনের উদ্দেশ্য অভিন্ন—প্রকৃতিকে বোঝা। অহরহ মিথস্ক্রিয়ার মাধ্যমে তারা এ উদ্দেশ্য সাধন করেন। পরীক্ষণ পদার্থবিদ প্রকৃতি-বিশ্ব বিষয়ে উপাত্ত সংগ্রহ করেন, যেগুলো প্রয়োজন অনুসারে বিশ্লেষণ করা যেতে পারে। তাত্ত্বিক পদার্থবিদ সংগৃহীত উপাত্তের ব্যাখ্যা দিয়ে থাকেন; কিভাবে বেহতর উপাত্ত সংগ্রহ করা যেতে পারে, পরীক্ষণ কিভাবে সম্পন্ন করা যেতে পারে সে বিষয়ে আলোকপাত করেন।

সঠিক অনুচ্ছেদ শিরোনাম কোনটি?
titleA. ইতিহাস
titleB. তথ্যসূত্র
titleC. আলোকপাত
titleD. পরীক্ষণ প্রণালী
উত্তর: titleC
লিউ ঝিইউয়ান ছিলেন তাইউয়ান (বর্তমান শানসি) অঞ্চলের বিংচৌয়ের সামরিক প্রধান। তাইউয়ানে দীর্ঘদিন যাবত চৈনিক শাতুওদের শক্ত অবস্থান ছিল। তিনি পরবর্তী জিনদের হয়ে সেনাবাহিনী পরিচালনা করতেন। পরবর্তী জিন দুর্বল ও ছোট হওয়ায়, তা উত্তর চীনে ক্রমবর্ধমান খিতান সাম্রাজ্যের পুতুল হিসেবে পরিণত হয়। পরবর্তী জিন মাথা তুলে দাড়াতে চাইলে খিতানরা তাদের বিরুদ্ধে সামরিক অভিযান চালায় এবং পরবর্তী জিন ধ্বংস করে।
য়েলু ডেগুয়াং ষোল দফতর (বর্তমান বেইজিং) এ ফিরে আসার সিদ্ধান্ত নেওয়ার পূর্ব পর্যন্ত খিতান সৈন্যরা হুয়াংহো নদী পর্যন্ত অগ্রসর হয়। ফিরে আসার পথে রাস্তার বেহাল দশার কারণে তিনি অসুস্থ হয়ে পড়েন এবং ৯৪৭ সালের মে মাসে মারা যান। পরবর্তী জিনের পতন ও নেতৃত্ব শূন্যতার সুযোগ নেন লিউ ঝিইউয়ান এবং পরবর্তী হান প্রতিষ্ঠা করেন।

পরবর্তী হান ও উত্তর হান সম্রাটদের পূর্বপুরুষ নিয়ে ভিন্নমত রয়েছে। কেউ কেউ মনে করেন তাদের পূর্বপুরুষ শাতুও, আবার কেউ কেউ মনে করেন তার পূর্বপুরুষ হল হান।

সঠিক অনুচ্ছেদ শিরোনাম কোনটি?
titleA. পরবর্তী হান ও উত্তর হান রাজপরিবার
titleB. উত্তর হান
titleC. রাজ্য বিস্তার
titleD. পরবর্তী হান প্রতিষ্ঠা
উত্তর: titleD
দক্ষিণস্থ পর্যাবৃত্ত চক্র হচ্ছে এল নিনোর বায়ুমন্ডলীয় অবস্থার ঠিক বিপরীত অবস্থা। উষ্ণমন্ডলীয় উত্তর এবং উষ্ণমন্ডলীয় দক্ষিণ শান্ত সমুদ্রের মধ্যে এটি একটি পর্যাবৃত্ত চক্র।দক্ষিণস্থ পর্যাবৃত্ত চক্র বা ইংরেজিতে সাউদার্ন অসিলেশনের শক্তিমাত্রাকে সাউদার্ন অসিলেশন ইন্ডেক্স হিসেবে পরিমাপ করা হয়। এই সাউদার্ন অসিলেশন ইন্ডেক্স তাহিতি এবং ডারউইন, অস্ট্রেলিয়ার মধ্যকার উপরিভাগের বায়ুচাপের পার্থক্য থেকে গনণা করা হয়ে থাকে। এল নিনোর ঘটনা প্রবাহ সাউদার্ন অসিলেশন ইন্ডেক্সের ঋণাত্তক বা নেগেটিভ মান সূচিত করে, যার মানে দাঁড়ায়- ডারউইন থেকে তাহিতিতে বায়ুচাপ তুলনামূলকভাবে কম।
এল নিনোর উষ্ণ স্রোতের প্রভাবঃ

সঠিক অনুচ্ছেদ শিরোনাম কোনটি?
titleA. দক্ষিণস্থ পর্যাবৃত্ত চক্র/সাউদার্ন অসিলেশন
titleB. গ্রীষ্মমণ্ডলীয় সাইক্লোন
titleC. প্রতিক্রিয়া
titleD. ঐতিহাসিক তথ্য
উত্তর: titleA
ডি জি শান্তিনিকেতনের ছাত্র ছিলেন। তিনি রবীন্দ্রনাথ ঠাকুরের এক দুঃসম্পর্কের আত্মীয়াকে বিবাহ করেন। তিনি হায়দ্রাবাদের 'স্টেট আর্ট স্কুল'-এর প্রধানশিক্ষক ছিলেন। মেক-আপ-এর কাজে তার দক্ষতা ছিল প্রসিদ্ধ, যার প্রমাণ পাওয়া যায় তার লেখা বই "ভাবকী অভিব্যক্তি"-তেও (১৯১৫)। এ বিষয়ে ব্রিটিশ ভারতে এবং পরে স্বাধীন ভারতে গোয়েন্দা সংস্থা সি আই ডি'র অফিসারদের প্রশিক্ষণ দিয়েছিলেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. কর্মজীবন
titleC. ইন্দো ব্রিটিশ ফিল্ম কোম্পানী
titleD. ব্রিটিশ ডমিনিয়ন ফিল্মস
উত্তর: titleA
নাইক্ষ্যংছড়ি উপজেলার দক্ষিণাংশে নাইক্ষ্যংছড়ি সদর ইউনিয়নের অবস্থান। নাইক্ষ্যংছড়ি উপজেলা সদর এ ইউনিয়নে অবস্থিত। এ ইউনিয়নের উত্তরে দোছড়ি ইউনিয়ন ও কক্সবাজার জেলার রামু উপজেলার কচ্ছপিয়া ইউনিয়ন, পশ্চিমে কক্সবাজার জেলার রামু উপজেলার কাউয়ারখোপ ইউনিয়ন ও সোনাইছড়ি ইউনিয়ন, দক্ষিণে ঘুমধুম ইউনিয়ন ও মায়ানমারের রাখাইন প্রদেশ এবং পূর্বে মায়ানমারের রাখাইন প্রদেশ অবস্থিত।

সঠিক অনুচ্ছেদ শিরোনাম কোনটি?
titleA. হাট-বাজার
titleB. জনসংখ্যার উপাত্ত
titleC. শিক্ষা ব্যবস্থা
titleD. অবস্থান ও সীমানা
উত্তর: titleD
সবচেয়ে উল্লেখযোগ্য সেতু ছিল সান নদীর (তখন ইরেজী সোয়ান নদী) উপরের সেতু, যেটি তখনকার সময় বিশ্বের দ্বিতীয় দীর্ঘতম সেতু ছিল। অন্যান্য উল্লেখযোগ্য সেতু ছিল কিউল ও হুল্লোহুর নদীর উপর সেতু এবং আদজাই নদীর উপর সেতু। মঙ্গীর সুড়ঙ্গটি খুবই কষ্টসাধ্য বিষয় ছিল। ১৮৫৯এর শেষের দিকে, রাজমহল জেলায় কলেরা আক্রমণ করে, যেটিতে ৪০০০শ্রমীক এবং অনেক ব্রিটিশ ইঞ্জিনিয়ার মারা যায়। 

সঠিক অনুচ্ছেদ শিরোনাম কোনটি?
titleA. বিংশ শতাব্দীতে উন্নয়ন
titleB. রোলিং স্টক
titleC. সেতু, সুড়ঙ্গ এবং কলেরা
titleD. ১৮৫৪-১৮৬৩
উত্তর: titleC
১৮৭৪ সাল থেকে পূর্বধলা উপজেলা সুসঙ্গ দুর্গাপুর পরে নেত্রকোণা সদর থানার একটি ফাড়ি থানা ছিল। ১৯১৭ সালের ২১ আগস্ট সেক্রেটারী গর্ভমেন্ট অব বেঙ্গল এইচ, জে, টিনামের আদেশক্রমে পূর্বধলাকে পূর্ণাঙ্গ থানা (পুলিশ স্টেশন) প্রতিষ্ঠা করেন। সে সনে পূর্বধলা থানার আয়তন ছিল ১২৪ বর্গ মাইল । জনসংখ্যা ছিল ১১০.২৫৫ জন ।

এক সময়কার সুসঙ্গ পরগনা ভুক্ত ছিল পূর্বধলা । পূর্বধলা, ঘাগড়া, বাঘবেড়, নারায়ণডহর, মুক্তাগাছা, সুসঙ্গ ও শেরপুরের জমিদারদের শাসনাধীন ছিল।

সঠিক অনুচ্ছেদ শিরোনাম কোনটি?
titleA. নদী ও বিল
titleB. ইতিহাস
titleC. শিক্ষা
titleD. পৌরসভা
উত্তর: titleB
২০০৮ সাল থেকে আনা অর্তিজের সাথে ইনিয়েস্তার সম্পর্ক রয়েছে এবং ২০১০ এর সেপ্টেম্বরে ইনিয়েস্তা নিশ্চিত করেন যে আনা অন্তঃসত্ত্বা। ২০১১ সালের ৩ এপ্রিল তিনি একটি কন্যা সন্তান জন্ম দেন, যার নাম রাখা হয় ভালেরিয়া। ২০১২ সালের ৮ জুলাই এই যুগল বিবাহ বন্ধনে আবদ্ধ হয়। ২০১৩ সালের ২৭ অক্টোবর, ইনিয়েস্তা টুইটারে নিশ্চিত করেন যে আনা আবারও অন্তঃসত্ত্বা।

সঠিক অনুচ্ছেদ শিরোনাম কোনটি?
titleA. ক্লাব ক্যারিয়ার
titleB. ব্যক্তিগত জীবন
titleC. ক্যারিয়ার পরিসংখ্যান
titleD. ২০০৯–১০ মৌসুম
উত্তর: titleB
সুলতানি এবং মুঘল সাম্রাজ্যের এক অবিচ্ছেদ্য অংশ ভুলুয়া রাজ্যের "শহর কসবা" নৌঘাঁটি তথা বর্তমান তেওয়ারীগঞ্জ। ভবানীগঞ্জ প্রতিষ্ঠার প্রায় ৬০০ বছর পূর্বে ভুলুয়া রাজ্যের গোড়াপত্তন হয়। যদিও রানী ভবানী উনবিংশ শতকের কোন এক সময় ভবানীগঞ্জ নামক এলাকার পত্তন করেন। তারপর ভবানীগঞ্জ এলাকা অনেকটা বাজার হিসেবে চাঙ্গা হয়ে ওঠে। কিন্তু একথা সত্য যে শহর কসবার (বর্তমান তেওয়ারীগঞ্জের) রয়েছে হাজার বছরের ইতিহাস।
এশিয়া মহাদেশীয় মূল ভূখণ্ডের সর্বদক্ষিণ অংশ হলো বর্তমান লক্ষ্মীপুর জেলা। কেননা এই জেলার দক্ষিণে রয়েছে মেঘনা এবং তারপরেই বঙ্গোপসাগর। বিখ্যাত চীনা পরিব্রাজক হিউয়েন সাঙ ৬৩৮ খ্রিষ্টাব্দে বাংলা ভ্রমণ করেন। এ সময় প্রবল প্রতাপের সাথে হর্ষবর্ধন বাংলা শাসন করেন। হিউয়েন সাঙ সমতটকে তার ভাষায় 'সান-মো-তা-চা' (সমতট) বলে উল্লেখ করেন। তিনি এর পরিসীমা বর্ণনা করতে গিয়ে বলেন এ দেশটির পরিসীমা তিন হাজার লি (ছয় লি-তে এক মাইল) এবং এটি বিশাল সাগর তটে অবস্থিত। সাং তার 'সিউতী' নামক ভ্রমণ বৃত্তান্তে 'কমলাঙ্ক'কে সমুদ্র তীরবর্তী বলে উল্লেখ করেন। হিউয়েন সাঙ এর বর্ণনা অনুযায়ী এ কথাই প্রতীয়মান হয় যে ৬৩৮ খ্রিষ্টাব্দের বহু পরে ও ১২০০ খ্রিষ্টাব্দের মধ্যে সমতটের দক্ষিণ-পশ্চিমাঞ্চল তথা ভুলুয়া রাজ্য সমুদ্র বক্ষ থেকে জেগে ওঠে। এর মাঝামাঝি প্রায় অষ্টম শতক থেকে ধীরে ধীরে সমতটের এই অংশে মানব পদচারণা শুরু হয়। তবে ভুলুয়া রাজ্য তথা বর্তমান তেওয়ারীগঞ্জের মূল ইতিহাস শুরু হয় ১২০৩ খ্রিষ্টাব্দে বিশ্বম্ভর শূরের ভুলুয়া রাজ্য পত্তনের মধ্য দিয়ে।
২০০৮ সালে ১৭নং ভবানীগঞ্জ ইউনিয়নকে ভাগ করে ১৯নং তেওয়ারীগঞ্জ ইউনিয়ন গঠিত হয়।

সঠিক অনুচ্ছেদ শিরোনাম কোনটি?
titleA. শিক্ষা ব্যবস্থা
titleB. প্রশাসনিক কাঠামো
titleC. জনসংখ্যা
titleD. ইতিহাস
উত্তর: titleD
অনাযুক্তক সেনা বা নন-কমিশন্ড অফিসার পাঁচ বছর চাকুরী করে ছেড়ে দিতে পারবে। অনাযুক্তক সেনারা সাবেক সাধারণ সৈন্য থেকেও নিয়োগপ্রাপ্ত হতে পারে আবার বেসামরিক জীবন থেকেও উঠে আসতে পারে। অনাযুক্তক সেনাদের মৌলিক সামরিক প্রশিক্ষণ হচ্ছে ৮ মাস, এর পর আবার যুদ্ধ বিষয়ক বিভিন্ন প্রশিক্ষণের মেয়াদ আছে ৪ থেকে ৩৬ সপ্তাহ পর্যন্ত।

সঠিক অনুচ্ছেদ শিরোনাম কোনটি?
titleA. সেনা নিয়োগ পদ্ধতি
titleB. সাংগঠনিক কাঠামো
titleC. অনাযুক্তক সেনা নিয়োগ
titleD. কর্মকর্তা নিয়োগ
উত্তর: titleC
সাংবাদিক জহুর হোসেন চৌধুরীর জন্ম ১৯২২ সালের ২৭ জুন। বর্তমান ফেনী জেলার দাগনভূঁইয়া উপজেলার রামনগর গ্রামে। তার বাবা ছিলেন সরকারি চাকুরীজীবী। তিনি ছিলেন ম্যাজিস্ট্রেট। তার বাবার কর্মস্থল সিরাজগঞ্জে।

পড়াশুনার হাতেখড়ি পরিবারে। তারপর পাঠশালা ও প্রাইমারী। এরপর তিনি ভর্তি হন সিরাজগঞ্জের এক উচ্চ বিদ্যালয়ে। এই বিদ্যালয় থেকে জহুর হোসেন চৌধুরী ১৯৩৮ সালে ম্যাট্রিক পাস করেন। তারপর জহুর হোসেন চৌধুরী কলকাতার প্রেসিডেন্সি কলেজে আইএ ভর্তি হন। এই কলেজ থেকে তিনি ১৯৪০ সালে আইএ পাসের স্বীকৃতি অর্জন করেন এবং ১৯৪২ সালে ইতিহাসে অনার্সসহ বিএ পাস করেন। ১৯৪৩ সালে তার শারীরিক অসুস্থ হয়ে পড়েন এবং অনেক দিন পর এ অবস্থার উন্নতি হয়। এই অসুস্থতাজনিত কারণে তিনি এমএ পরীক্ষা দিতে পারেননি।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. জন্ম ও শিক্ষাজীবন
titleC. পুরস্কার ও সম্মাননা
titleD. কর্মজীবন
উত্তর: titleB
২০০৭ সালের ২৯ জুন, মেসি কোপা আমেরিকায় তার প্রথম খেলায় মাঠে নামেন। যুক্তরাষ্ট্রের বিপক্ষে ঐ খেলায় আর্জেন্টিনা ৪–১ ব্যবধানে জয় লাভ করে। খেলায় মেসি প্লেমেকার হিসেবে তার সামর্থের জানান দেন। তিনি হের্নান ক্রেসপোর একটি গোলে সহায়তা করেন। থেলার ৭৯তম মিনিটে মেসিকে উঠিয়ে তেভেজকে নামানো হয় এবং তেভেজ একটি গোল করেন।

আর্জেন্টিনার দ্বিতীয় খেলা ছিল কলম্বিয়ার বিপক্ষে। খেলায় তিনি একটি পেনাল্টি জিতেন এবং পেনাল্টি থেকে গোল করে দলকে সমতায় ফেরান হের্নান ক্রেসপো। খেলায় আরও একটি গোলে তার ভূমিকা ছিল। ডিবক্সের বাহিরে মেসিকে ট্যাকল করা হলে রেফারি ফাউলের বাঁশি বাজান এবং আর্জেন্টিনার পক্ষে ফ্রি-কিক দেন। ফ্রি-কিক থেকে গোল করেন রিকুয়েলমে। খেলায় আর্জেন্টিনা ৪–২ ব্যবধানে জয় লাভ করে। এতে করে, আর্জেন্টিনার কোয়ার্টার ফাইনাল নিশ্চিত হয়।

তৃতীয় খেলায় প্যারাগুয়ের বিপক্ষে, কোচ মেসিকে বিশ্রামে রাখেন। খেলার ৬৪তম মিনিটে এস্তেবান­ কাম্বিয়াসোর বদলে তিনি মাঠে নামেন। খেলাটি তখন ০–০ গোলে সমতায় ছিল। তিনি হ্যাভিয়ের মাশ্চেরানোর গোলে সহায়তা করেন। খেলায় আর্জেন্টিনা ১–০ ব্যবধানে জয় লাভ করে।

কোয়ার্টার ফাইনালে, আর্জেন্টিনা মুখোমুখি হয় পেরুর। রিকুয়েলমের­ পাস থেকে মেসি টুর্নামেন্টে তার দ্বিতীয় গোল করেন। খেলায় আর্জেন্টিনা ৪–০ ব্যবধানে জয় লাভ করে। সেমি ফাইনালে মেক্সিকোর বিপক্ষে, মেসি একটি গোল করেন এবং দলকে ৩–০ ব্যবধানের জয় এনে দেন। ফাইনালে ব্রাজিলের বিপক্ষে, আর্জেন্টিনা ৩–০ ব্যবধানে পরাজিত হয়। মেসি টুর্নামেন্টের কনিষ্ঠ সেরা খেলোয়াড় নির্বাচিত হন।

সঠিক অনুচ্ছেদ শিরোনাম কোনটি?
titleA. ২০০৭ কোপা আমেরিকা
titleB. ২০১০ বিশ্বকাপ
titleC. ২০১৪ বিশ্বকাপ
titleD. সহায়তা
উত্তর: titleA
১১ মার্চ, ২০০৩ তারিখে ক্যান্টারবারির পক্ষে প্রথম-শ্রেণীর ক্রিকেটে অভিষেক ঘটে পিটার ফুলটনের। ক্রাইস্টচার্চের হ্যাগলে ওভালে অনুষ্ঠিত ঐ খেলায় অকল্যান্ডের বিপক্ষে তিনি অপরাজিত ৩০১ রান তুলেন। এরফলে অভিষেকে যে-কোন নিউজিল্যান্ডীয় খেলোয়াড়ের সর্বোচ্চ ব্যক্তিগত ইনিংস খেলার সবিশেষ কৃতিত্ব প্রদর্শন করেন তিনি।

সঠিক অনুচ্ছেদ শিরোনাম কোনটি?
titleA. অবসর
titleB. প্রথম-শ্রেণীর ক্রিকেট
titleC. ক্রিকেট বিশ্বকাপ
titleD. প্রারম্ভিক জীবন
উত্তর: titleB
কায়রো শহর জওহর আল-সিকিলি প্রতিষ্ঠা করেছিলেন। তিনি ছিলেন সিসিলি থেকে আগত গ্রিক বংশোদ্ভূত ফাতেমীয় সেনাপতি। তিনি ফাতেমীয় খিলাফতের পূর্ববর্তী রাজধানীর নামানুসারে এর নাম দিয়েছিলেন "আল-মানসুরিয়া"। ৯৭২ খ্রিষ্টাব্দে প্রথম এই মসজিদ ব্যবহৃত হয়। একে তখনকার সাধারণ রীতি হিসেবে তখন "জামি আল-মানসুরিয়া" (, "মানসুরিয়ার মসজিদ") বলা হত। খলিফা আল-মুইজ লিদিনাল্লাহ শহরের নাম বদলে "আল-কাহিরা" () রাখেন যার অর্থ বিজয়ী। এরপর মসজিদের নাম "জামি আল-কাহিরা" (, "কায়রোর মসজিদ") হয়।

মসজিদের বর্তমান নামটি খলিফা আল-মুইজ থেকে মিশরের দ্বিতীয় ফাতেমীয় খলিফা আল-আজিজ বিল্লাহর সময় প্রদান করা হয়েছে। "আজহার" শব্দটি "জাহরা" শব্দের পুংলিঙ্গ। "জাহরা" ছিল মুহাম্মদ (সা) এর কন্যা ও চতুর্থ খলিফা আলি ইবনে আবি তালিবের স্ত্রী ফাতিমার সম্মানসূচক উপাধি। ফাতেমীয় খলিফারা নিজেদেরকে ফাতিমার বংশধর দাবি করতেন। একটি তত্ত্ব অনুযায়ী আল-আজহার নামটি তার সম্মানসূচক নাম থেকে এসেছে। তবে এই তত্ত্বটি কোনো আরব সূত্র কর্তৃক সমর্থিত নয় এবং পরবর্তী পাশ্চাত্য সূত্রগুলো এ ব্যাপারে সত্য-মিথ্যা উভয়ে মত প্রকাশ করেছে।

আরেকটি তত্ত্ব অনুযায়ী ফাতেমীয় খলিফাদের প্রাসাদের নামানুসারে মসজিদের নামকরণ হয়েছে। মসজিদের নিকটে অবস্থিত অবস্থিত প্রাসাদসমূহকে সম্মিলিতভাবে "আল-কুসুর আল-জাহিরা" () বলা হত। রাজকীয় বাগানের নামও "জাহরা" থেকে উদ্ভূত আরেকটি নামে নামকরণ করা হয়েছে। মসজিদের নাম "জামি আল-কাহিরা" থেকে "আল-আজহার" হওয়ার পূর্বে প্রাসাদসমূহের নির্মাণ ও নামকরণ সম্পন্ন হয়।

"জামি" শব্দটি আরবি ধাতু "জামাআ" থেকে উদ্ভূত যার অর্থ সমবেত হওয়া। জামাতের সাথে নামাজ পড়া হয় এমন মসজিদের ক্ষেত্রে এই শব্দ ব্যবহার হয়। ধ্রুপদি আরবিতে "জামি আল-আজহার" বলা হলেও মিশরীয় আরবিতে একে গামা হিসেবে পরিবর্তিত হয়েছে।

সঠিক অনুচ্ছেদ শিরোনাম কোনটি?
titleA. স্থাপত্য
titleB. নাম
titleC. বর্তমান কাঠামো
titleD. ফাতেমীয়দের অধীনে কাঠামোগত পরিবর্তন
উত্তর: titleB
হুদাইবিয়ার সন্ধির প্রাক্কালে হযরত রাসূলে কারীম (সা:) তার পয়গাম সহ হযরত উসমানকে রা: মক্কার কুরাইশদের নিকট পাঠালেন। উসমান(রা:) "বালদাহ" উপত্যাকা দিয়ে মক্কার দিকে যাচ্ছেন। 
এমন সময় আবান ইবন সাঈদ কুরাইশদের মধ্য থেকে এগিয়ে এসে উসমানকে স্বাগতম জানালেন। উসমানের সাথে তার আগে থেকেই ঘনিষ্ট সম্পর্ক ছিল। আবান নিজের ঘোড়াটিকে প্রস্তুত করে তার পিঠে উসমানকে উঠালেন এবং তার নিরাপত্তার দায়িত্ব নিলেন। অত:পর আবান উসমানকে মক্কায় নিয়ে আসেন। 

উসমান আবানের বাড়ীতে আসার পর আবান তাকে বলেন: আপনার পোশাকের এ অবস্থা কেন? উসমানের জামা ছিল হাঁটু ও গোঁড়ালির মাঝামাঝি পর্যন্ত। আবান আরও বলেন: আপনার কাওমের লোকদের মত জামা লম্বা করেন না কেন? উসমান বললেন: আমাদের নবী এভাবে জামা পরেন। আবান বলেন: আপনি কাবা ‍তাওয়াফ করুন। উসমান বললেন: আমাদের নবী কোন কাজ না করা পর্যন্ত আমরা তা করতে পারি না। আমরা শুধু তার অনুসরণ করে থাকি। (হায়াতুস সাহাবা-২/৩৫৮-৫৯),

আবান যদিও দীর্ঘকাল যাবত ইসলাম ও ইসলামের নবীর প্রতি বিদ্বেষী ছিলেন, তবুও এ সময় সত্যের সন্ধান থেকে মোটেও বিরত থাকেননি। এ সময় তিনি বিজ্ঞ ব্যক্তিদের নিকট রাসূল সা: এর নবুওয়াত সম্পর্কে জিজ্ঞাসাবাদ করতেন। তখনকার দিনে শাম বা সিরিয়া ছিল জ্ঞানী-গুণী ও অভিজ্ঞ ব্যক্তিদের কেন্দ্র। ব্যবসার কাজে আবানের সেখানে যাতায়াত ছিল। একবার তিনি সেখানকার এক খৃস্টান ‘রাহিব’কে কথা প্রসঙ্গে বললেন, আমি হিজাযের কুরাইশ গোত্রের সন্তান। এই গোত্রের এক ব্যক্তি নিজেকে আল্লাহর মনোনীত ব্যক্তি বলে দাবী করেন। তিনি বলেন, আল্লাহ আমাকেও ঈসা ও মূসার মত নবী করে পাঠিয়েছেন। রাহিব লোকটির নাম জিজ্ঞেস করলেন। আবান বললেন: লোকটির নাম মুহাম্মাদ। রাহিব আসমানী কিতাবের বর্ণনা অনুযায়ী একজন নবীর আত্মপ্রকাশের বয়স, বংশ ইত্যাদি ব্যাখ্যা করলেন। তার বক্তব্য শুনে আবান বললেন: এগুলির সবই তো সেই লোকটির মধ্যে বিদ্যমান। রাহিব তখন বললেন: আল্লাহর কসম, তাহলে সেই ব্যক্তি সমগ্র আরবের ওপর আধিপত্য বিস্তারের পর সারা বিশ্বে বিস্তার লাভ করবেন। তুমি যখন ফিরে যাবে, আল্লাহর এই নেক বান্দার নিকট আমার সালাম পৌঁছে দেবে। শামের এই রাহিব বা পাদ্রীর নাম ‘ইয়াক্কা’। 
(উসুদুল গাবা-১/৩৫, আল ইসাবা-১/১৩)।

পিতৃ পুরুষের ধর্মের কথা চিন্তা করে এবং সমবয়সীদের নিন্দা ও বিদ্রুপের কথা ভেবে আবান কিছুদিন সম্পূর্ণ চুপ থাকলেন। কিন্তু সত্যের প্রতি যে আবেগ তার মধ্যে সৃষ্টি হয়েছিল, তা তিনি দীর্ঘদিন দমন করে রাখতে সক্ষম হলেন না। এদিকে তার ভাই আমর ও খালিদ হাবশা থেকে ফিরে আবানের সাথে যোগাযোগ করতে থাকেন। অত:পর তিনি খাইবার যুদ্ধের পূর্বেই ইসলাম গ্রহণ করে মদীনায় হিজরাত করেন।

সঠিক অনুচ্ছেদ শিরোনাম কোনটি?
titleA. জন্ম ও বংশ পরিচয়
titleB. আবু বকর যুগে
titleC. ইসলাম গ্রহন
titleD. মৃত্যু
উত্তর: titleC
ব্যক্তির নিরাপত্তার অধিকার "মানবাধিকারের সর্বজনীন ঘোষণাপত্রের" ৩নং অনুচ্ছেদ দ্বারা নিশ্চিত করা হয়েছে । এই নিবন্ধে মানব জীবন ও স্বাধীনতার অধিকারের সাথে মিলিত হয়েছে। পরিপূর্ণভাবে, নিবন্ধটিতে লেখা আছে, "প্রত্যেকেরই জীবন, স্বাধীনতা এবং ব্যক্তির সুরক্ষার অধিকার রয়েছে।"

জাতিসংঘের নাগরিক ও রাজনৈতিক অধিকার সম্পর্কিত আন্তর্জাতিক চুক্তি (১৯৬৬) ব্যক্তি নিরাপত্তা অধিকারকেও স্বীকৃতি দেয়। এর ৩নং অনুচ্ছেদে বলা হয়েছে যে "প্রত্যেকেরই স্বাধীনতা এবং ব্যক্তির সুরক্ষার অধিকার রয়েছে" এবং এই ধারাটি "নির্বিচারে গ্রেপ্তার বা আটকে রাখা" নিষিদ্ধ করেছে। ধারাটি অব্যাহত রয়েছে এ মর্মে যে "আইনের দ্বারা প্রতিষ্ঠিত পদ্ধতিগুলির ভিত্তিতে এবং এরূপ ভিত্তিতে কেউ তার স্বাধীনতা থেকে বঞ্চিত হবে না।"

সঠিক অনুচ্ছেদ শিরোনাম কোনটি?
titleA. ইউরোপ
titleB. জাতিসংঘ
titleC. যুক্তরাজ্য
titleD. তুরস্কা
উত্তর: titleB
দেশ ভাগের পরে পূর্ববাংলার বেশিরভাগ নগর উচ্চবিত্ত ও মধ্যবিত্ত বাঙালি হিন্দু জনগোষ্ঠী পশ্চিমবঙ্গে চলে এসেছিল। যাঁরা ফিরে এসেছিলেন তারা হ'ল যাদের উল্লেখযোগ্য জমি সম্পত্তি ছিল এবং তারা বিশ্বাস করেছিল যে তারা শান্তিপূর্ণভাবে একটি ইসলামী রাষ্ট্রে বসবাস করতে সক্ষম হবে। তবে ১৯৫০ সালের গণহত্যার পরে বাঙালি হিন্দুরা হাজার হাজারে পূর্ববঙ্গ ছেড়ে পালিয়েছিল পশ্চিমবঙ্গে।১৯৬৪ সালে, পূর্ব পাকিস্তানে কয়েক হাজার বাঙালি হিন্দু গণহত্যা করা হয়েছিল এবং বেশিরভাগ বাঙালি হিন্দু মালিকানাধীন ব্যবসা প্রতিষ্ঠান ও সম্পত্তি স্থায়ীভাবে ধ্বংস করা হয়েছিল । বাংলাদেশের মুক্তিযুদ্ধের সময়, বাংলাদেশে আনুমানিক ২.৪ মিলিয়ন বাঙালি হিন্দু গণহত্যা হয়েছিল। পাকিস্তান শাসন ব্যবস্থার শত্রু সম্পত্তি আইন যা এখনও ভেস্টেড প্রপার্টি আইন নামে নতুন অবতারে কার্যকর রয়েছে। যা ভারত ভাগ এবং বাংলাদেশ মুক্তিযুদ্ধের সময় দেশ ত্যাগকারী হিন্দু সংখ্যালঘুদের সম্পত্তি বাজেয়াপ্ত করতে ব্যবহৃত হয়েছিল। । ঢাকা বিশ্ববিদ্যালয়ের অধ্যাপক আবুল বরকতের মতে, এই আইনটি বাঙালি হিন্দুদের কাছ থেকে ২,১০০,০০০ একর (৮,৫০০ কিলোমিটার) জমি কেড়ে নিতে ব্যবহার করা হয়েছে।যা মোট মালিকানাধীন মোট ভূমির ৪৫% ।

শরণার্থী পুনর্বাসন তীব্র সংকটে পরিণত হয়েছিল । উড়িষ্যা, ছত্তিশগড়, উত্তরপ্রদেশ এবং আন্দামানদের আবাসিক ভূখণ্ডে শত শত শরণার্থী পুনর্বাসিত হয়েছিল। তা ছাড়া কয়েক হাজার বাঙালি হিন্দুও আসাম, ত্রিপুরা এবং উত্তর পূর্বের অন্যান্য অঞ্চলে পাড়ি জমান। আসামের বরাক উপত্যকা অঞ্চলে, যেখানে সিলেটকে পাকিস্তানে অন্তর্ভুক্ত করার কারণে বাঙ্গালী হিন্দুরা সংখ্যাগরিষ্ঠ ছিল এবং পরবর্তীকালে সিলেট থেকে আসা হিন্দুদের কাছাড়ে অভিবাসন হয়েছিল।সেখানে ভাষার প্রশ্নে স্থবিরতা এসেছিল। অসম সরকার একতরফাভাবে অসমিয়াকে শিক্ষার একমাত্র মাধ্যম হিসাবে চাপিয়ে দিয়েছিল। জবাবে বাঙালি হিন্দুরা বরাক উপত্যকা অঞ্চলে প্রাথমিক শিক্ষার ঐচ্ছিক মাধ্যম হিসাবে বাংলা ভাষার দাবিতে শান্তিপূর্ণ বিক্ষোভ শুরু করে। ১৯৬১ সালের ১৯ ই মে পরিস্থিতি এক কুরুচিপূর্ণ রূপ নেয়, যখন শিলচর রেলস্টেশনে এক নাবালিক মেয়ে সহ এগারো বাঙালি হিন্দু বিক্ষোভকারীকে পুলিশ গুলি করে হত্যা করে। পরবর্তীকালে আসাম সরকার বরাক উপত্যকায় বাংলা ভাষাকে শিক্ষার মাধ্যম হিসাবে অনুমতি দেয়। তবে আশির দশক ও নব্বইয়ের দশকে জাতিগত জঙ্গিবাদের উত্থান আবারও পূর্ব প্রাচ্যের বাঙালি হিন্দুদেরকে দুর্বল করে তুলেছিল। ইউনাইটেড লিবারেশন ফ্রন্ট অফ আসাম, ন্যাশনাল ডেমোক্রেটিক ফ্রন্ট অফ বোডোল্যান্ড, মুসলিম ইউনাইটেড লিবারেশন টাইগারস অফ আসাম এবং ন্যাশনাল লিবারেশন ফ্রন্ট অফ ত্রিপুরার জঙ্গিরা বাঙ্গালী হিন্দু জনগণকে বাঙালি টাইগার ফোর্স ,ইউনাইটেড বেঙ্গল লিবারেশন ফ্রন্ট গঠনের জন্য প্ররোচিত করে।

শরণার্থী বাঙালি হিন্দু জনগোষ্ঠীর বিরুদ্ধে বৈষম্য কেবল উত্তর পূর্বের মধ্যে সীমাবদ্ধ নয়। ওড়িশায় দশ ব্যক্তির এক পরিবারে অর্ধেককে ভারতীয় হিসাবে স্বীকৃতি দেওয়া হয়েছে এবং বাকিরা বাংলাদেশী হিসাবে চিহ্নিত হয়েছেন।

ভারত বিভাগের পরে বিহারে বসতি স্থাপনকারী বাঙালি শরণার্থীদের ভূমি মালিকানার অধিকার, বর্ণ সনদ এবং কল্যাণমূলক পরিকল্পনার বিষয়টি অস্বীকার করা হয়। নিতিশ কুমার সরকার এই সমস্যাগুলি সমাধান করার এবং রাজ্যে ভাষা হিসাবে বাংলার মর্যাদা বাড়ানোর প্রতিশ্রুতি দিয়েছিলেন।

সঠিক অনুচ্ছেদ শিরোনাম কোনটি?
titleA. আধুনিক যুগের প্রথমভাগ
titleB. দেশবিভাগোত্তর কাল
titleC. শিল্পকলা
titleD. লোকাচার
উত্তর: titleB
এই অঞ্চলের সমুদ্রপ্রেমীরা এই দ্বীপটিকে "নেকের উত্তরের ভূমি" হিসাবে উল্লেখ করেছেন, কার নাককাভার যা সম্ভবত বর্তমান নাম নিকোবারের প্রত্যক্ষ পূর্বসূরি। ২০০৪ সালে ভারত মহাসাগরের ভূমিকম্পের ফলে সৃষ্ট সুনামিতে দ্বীপটি মারাত্মকভাবে ক্ষতিগ্রস্থ হয়েছিল, যার ফলে অনেক লোক মারা যায় এবং অবকাঠামোগত ক্ষতিগ্রস্থ হয়।

সঠিক অনুচ্ছেদ শিরোনাম কোনটি?
titleA. প্রশাসন
titleB. ভূগোল
titleC. ইতিহাস
titleD. ২০০৪ সালের সুনামির ক্ষয়ক্ষতি
উত্তর: titleC
হাটহাজারী উপজেলার সর্ব-উত্তরে ফরহাদাবাদ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের দক্ষিণে মির্জাপুর ইউনিয়ন ও ধলই ইউনিয়ন; পূর্বে ধলই ইউনিয়ন; উত্তরে নাজিরহাট পৌরসভা ও ফটিকছড়ি উপজেলার সুয়াবিল ইউনিয়ন এবং পশ্চিমে সীতাকুণ্ড পৌরসভা, সীতাকুণ্ড উপজেলার বাড়বকুণ্ড ইউনিয়ন ও বাঁশবাড়িয়া ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. অবস্থান ও সীমানা
titleB. হাট-বাজার
titleC. নামকরণ
titleD. শিক্ষা ব্যবস্থা
উত্তর: titleA
মাত্র ছয়টি প্রথম-শ্রেণীর ক্রিকেটে অংশ নেয়ার পর ১৯৮৮ সালে আন্তর্জাতিক ক্রিকেটে তার অভিষেক ঘটে। ঐ সময়ে অস্ট্রেলিয়া দল বেশ দূর্বল ছিল। পরবর্তী এক দশক দলের অন্যতম সদস্যে পরিণত হন তিনি ও যথেষ্ট সফলতার সাথে স্বীয় প্রতিভার স্বাক্ষর রাখেন।

কুইন্সল্যান্ডের পক্ষে স্বল্পসংখ্যক খেলায় অংশগ্রহণের পর ১৯৮৮ সালের শেষদিকে পাকিস্তান সফরের জন্য অস্ট্রেলিয়া দলের সদস্য মনোনীত হলে সকলেই আশ্চর্যান্বিত হন। ১৯৮৪ সালে হিলি'র শৈশবের আদর্শ ক্রিকেটার রড মার্শের অবসরের পর থেকেই অস্ট্রেলিয়ার উইকেটরক্ষণের মান বেশ দূর্বল ছিল। ওয়েন বি. ফিলিপস, টিম জোরার, গ্রেগ ডায়ার ও স্টিভ রিক্সন - সকলেই চেষ্টা চালালেও খুব কমই সফলতার পরিচয় দিয়েছেন। কিন্তু অস্ট্রেলিয়ার দল নির্বাচক গ্রেগ চ্যাপেল কুইন্সল্যান্ডে হিলি'র খেলার ধরন সম্পর্কে সম্যক অবগত ছিলেন। নিচেরসারির ব্যাটিংয়ের ধারাবাহিকতা রক্ষার স্বার্থে ও অভাব পূরণ করতে তাকে দলে অন্তর্ভুক্ত করেন।

সঠিক অনুচ্ছেদ শিরোনাম কোনটি?
titleA. সম্মাননা
titleB. খেলোয়াড়ী জীবন
titleC. অধিনায়কত্ব
titleD. বিশ্বরেকর্ড
উত্তর: titleB
অতীতে এ অঞ্চল ছিল সাগরের অংশ, তবে উত্তর পূর্ব দিক ছিল পাহাড়িয়া অঞ্চলের পাদদেশ। বৃহত্তর নোয়াখালীর মধ্যে পূর্ব দিকের ফেনী অঞ্চলকে ভূ-খণ্ড হিসেবে অধিকতর প্রাচীন বলে পণ্ডিতগণ মত প্রকাশ করেছেন। ফেনীর পূর্বভাগের ছাগলনাইয়া উপজেলার শিলুয়া গ্রামে রয়েছে এক প্রাচীন ঐতিহাসিক শিলামূর্তির ধ্বংসাবশেষ। প্রকাশ শিলামূর্তির অবস্থানের কারণে স্থানটি শিলুয়া বা শিল্লা নামে পরিচিত হয়েছে। প্রাচীন কালে হয়ত এখানে বৌদ্ধ ধর্ম ও কৃষ্টির বিকাশ ঘটেছিল।

প্রাচীনকালে আধুনিক ফেনী অঞ্চল ছাড়া নোয়াখালীর বেশির ভাগ ছিল নিম্ন জলাভূমি। ফেনী নদীর তীরে রঘুনন্দন পাহাড়ের পাদদেশে অষ্টাদশ শতাব্দীর মধ্যভাগে বীর বাঙ্গালী শমসের গাজীর রাজধানী ছিল। তিনি এখান থেকে যুদ্ধাভিযানে গিয়ে রৌশনাবাদ ও ত্রিপুরা রাজ্য জয় করেন। তিনি চম্পক নগরের একাংশের নামকরণ করেছিলেন জগন্নাথ সোনাপুর।

সঠিক অনুচ্ছেদ শিরোনাম কোনটি?
titleA. ইতিহাস
titleB. প্রশাসন ও রাজনীতি
titleC. নামকরণ
titleD. জনসংখ্যা
উত্তর: titleA
লিউয়েসের উত্তরে নিউইক এলাকায় এক ক্রিকেট পরিবারে জন ল্যাংগ্রিজের জন্ম। জ্যেষ্ঠ ভ্রাতা জেমস ল্যাংগ্রিজের পদাঙ্ক অনুসরণ করে ১৯২৮ সালে সাসেক্স দলে যোগদান করেন তিনি। এরপর ১৯৫৫ সালে ক্রিকেট খেলা থেকে অবসর গ্রহণের পূর্ব-পর্যন্ত এ দলেই রয়ে যান। এ সময়কালে ৩৪,০০০ এর অধিক রান সংগ্রহ করেছিলেন। তবে, দূর্ভাগ্যবশতঃ জাতীয় দলে খেলার জন্যে তার সুযোগ ঘটেনি। ১৯৩৯-৪০ মৌসুমে ভারত গমনের জন্য তাকে ইংরেজ দলে রাখা হয়েছিল। কিন্তু, দ্বিতীয় বিশ্বযুদ্ধের কারণে এ সফরটি বাতিল হয়ে যেতে বাধ্য হয়।

৭৬বার শতরানের সন্ধান পেয়েছেন তিনি যা অন্য কোন টেস্টবিহীন খেলোয়াড়ের ছোঁয়া পায়নি। তন্মধ্যে, আটবার এ শতরানকে দ্বি-শতকের পরিণত করার দক্ষতা প্রদর্শন করেছেন। রান সংগ্রাহকদের মধ্যে সর্বকালের সেরাদের তালিকায় তার অবস্থান ৪০তম। কেবলমাত্র, গ্ল্যামারগনের অ্যালান জোন্স নিজদেশের পক্ষে আন্তর্জাতিক খেলাবিহীন অবস্থাতে থেকে রান সংগ্রাহকদের মধ্যে তার তুলনায় এগিয়ে রয়েছেন। তবে সেঞ্চুরি করার দিক দিয়ে জন ল্যাংগ্রিজ তার তুলনায় এগিয়ে ছিলেন।

১৯৩৩ সালে মিডলসেক্সের বিপক্ষে অনুষ্ঠিত খেলায় টেড বোলিকে সাথে নিয়ে উদ্বোধনী জুটিতে ৩৫০ মিনিটে ৪৯০ রানের জুটি গড়েন। এ সংগ্রহটি প্রথম-শ্রেণীর ক্রিকেটের প্রথম উইকেট জুটিতে অদ্যাবধি চতুর্থ সর্বোচ্চ রানের সংগ্রহরূপে বিবেচিত হয়ে আসছে।

সঠিক অনুচ্ছেদ শিরোনাম কোনটি?
titleA. মূল্যায়ন
titleB. অবসর
titleC. খেলার ধরন
titleD. কাউন্টি ক্রিকেট
উত্তর: titleD